title: Galuh Pitu
text: Gelisin satua, buin maniné sang prabu makayunan jagi magingsir nuju tongos ané lenan. Sami pada ngiring. Pamarginé kacerita nelusuk alas ané bet. Ditu lantas manggihin tukad linggah tur dalem, ané matiti tiying petung akatih tur ganjih. Sang prabu makayunan lakar ngliwatin tukadé totonan. Ditu sang prabu nuut titiné jagi ngisiang di tanggu.